ചെറുപ്രായത്തിൽ തന്നെ ഖുർആൻ മുഴുവനും ഹൃദിസ്ഥമാക്കിയ ഹദ്ദാദ് (റ) അധിക സമയവും ആരാധനയിൽ ഉത്സാഹം കാണിച്ചു. മകൻ ശരീരം മറന്ന് ഇബാദത്തുകളിൽ വ്യാപൃതനാവുന്നത് കണ്ട് മാതാപിതാക്കൾപിന്തിരിപ്പിക്കാൻ ശ്രമിച്ച് കൊണ്ടിയിരുന്നു. ക്ലാസ്സ് കഴിഞ്ഞാൽ തരീമിലെ ബനീ അലവി പള്ളിയിലായിരിക്കും കാണുക. ളുഹാ സമയത്ത് നിസ്‌കാരത്തിൽ പ്രവേശിച്ചാൽ ഇരുന്നൂറോളം റകഅത്ത് വരെ നീണ്ടുനിൽക്കും അത.് തന്റെ കണ്ണിന്റെ കാഴ്ച സ്രഷ്ടാവ് തിരിച്ച് എടുത്തെങ്കിലും അവൻ തന്ന മറ്റ് അനുഗ്രഹങ്ങൾക്ക് എത്ര നന്ദി ചെയ്താലും മതിയാവില്ല എന്നായിരുന്നു നിലപാട്. നിസ്‌കാരത്തിന് ശേഷം നീണ്ട പ്രാർത്ഥനയാണ്.’അലി (റ)വിനും സിദ്ധീഖ് (റ)വിനും നിന്റെയടുത്തുള്ള സ്ഥാനം എനിക്കും നൽകണമേ നാഥാ’ എന്നതായിരുന്നു പ്രധാന പ്രാർത്ഥനകളിലൊന്ന്. അതിനുത്തരമാണ് പിന്നീടുണ്ടായ പ്രൗഢിയും പ്രശസ്തിയും. തരീമിലെ മസ്ജിദുൽ ഹുജൈർ ആയിരുന്നു ആരാധനക്ക് വേണ്ടി പ്രധാനമായും തിരഞ്ഞെടുത്തിരുന്നത്. ഹിജ്റ 1061 റമളാനോടെ അവിടെ താമസമാക്കി. ആരാധനകൾക്ക് കോട്ടം സംഭവിക്കാതിരിക്കാൻ ഭക്ഷണം, വസ്ത്രം തുടങ്ങി പലതിലും മിതത്വം പാലിച്ചു. തരീമിലെ കുന്നുകളായിരുന്നു അവിടുത്തെ ഇഷ്ട കേന്ദ്രം. സമപ്രായക്കാർ വിനോദങ്ങൾക്ക് വേണ്ടി കുന്നുകൾ കയറിയപ്പോൾ ഇമാം ഇലാഹീ സ്മരണയിൽ ഒറ്റക്കിരുന്നു.

പഠനം ഹരമായിരുന്നു. ഇബാദത്ത് കഴിഞ്ഞാൽ മുഴുവൻ സമയവും ദീനീ വിജ്ഞാനത്തിന് വേണ്ടിയാണ് വിനിയോഗിച്ചത്. കാഴ്ചശേഷിയില്ലാത്ത മകനെ മാതാപിതാക്കൾ വെറുതെ വീട്ടിലിരുത്തിയില്ല. ഒളരെ ഉത്സാഹത്തോടെ തന്നെ പഠനത്തിന് അയച്ചു. ഏത് വിഷയവും വായിച്ച് കേൾപ്പിച്ചാൽ തന്നെ അത് ഹൃദ്യസ്ഥമാക്കുമായിരുന്നു. ആദ്യമായി പഠിക്കാൻ മുതിരുന്ന ഗ്രന്ഥം കർമ്മശാസ്ത്രത്തിലെ പ്രശസ്തമായ ഇർശാദാണ്. പിതാവിന്റെ പ്രത്യേക നിർദ്ദേശ പ്രകാരം കർമശാസ്ത്ര ഗ്രന്ഥമായ ‘ബിദായ’ മന:പാഠം തുടങ്ങി. ആ സമയത്താണ് കർമശാസ്ത്രത്തിൽ അഗ്രഗണ്യനായ ബാജുബൈർ എന്നവരെ കുറിച്ച് കേൾക്കുന്നത്. നേരത്തെ പാതി വഴിയിൽ പഠനമുപേക്ഷിച്ച ഇർശാദ് അദ്ദേഹത്തിന്റെ അടുത്ത് നിന്ന് പുനരാരംഭിച്ചു.
സൂഫി പണ്ഡിതൻ ഉമർ ബിൻ അബ്ദുറഹ്മാൻ അൽ അത്താസുമായുള്ള സമാഗമം അധ്യാത്മ മേഖലകളിലുള്ള വികാസത്തിന് ഹേതുവായി. അറിവ് തേടിയുള്ള അലച്ചിലിൽ അത്താസിന്റെ സമകാലികരായ ഒട്ടുമിക്ക ഗുരുക്കന്മാരുടെയും സമീപമെത്തി ച്ചു. അൽ ഹബീബ് അല്ലാമാ ആയീൻ ബിൻ അബ്ദുറഹ്മാൻ അസ്സഖാഫ് (റ), അബ്ദുറഹ്മാൻ ബിൻ ശൈഖ് ഐദീദ് (റ), സഹ്‌ല്ബ്നു അഹ്മദ് ബാഹസൻ ബാഅലവി (റ), മക്കയിലെ പ്രമുഖ പണ്ഡിതൻ സയ്യിദ് മുഹമ്മദ് ബിൻ അലവി അസ്സഖാഫ് എന്നിവരാണ് മറ്റു പ്രധാന ഗുരുക്കന്മാർ.

ആരാധന, പഠനം
ശരീര പ്രകൃതി
രചനകൾ
പ്രബോധനം, അധ്യാപനം